Pohár majstrov CONCACAF

Pohár majstrov CONCACAF (predtým známy aj ako Liga majstrov CONCACAF) je každoročná kontinentálna klubová futbalová súťaž, ktorú organizuje CONCACAF. Turnaja sa zúčastňujú kluby zo Severnej Ameriky, Strednej Ameriky a Karibiku. Je to najdôležitejší turnaj v klubovom futbale v CONCACAF. Víťaz sa kvalifikuje na Majstrovstvá klubov FIFA a Interkontinentálny pohár FIFA.

Súčasným víťazom Pohára majstrov CONCACAF je mexický klub CF Pachuca.

 História 
V rokoch 19622008 sa turnaj nazýval CONCACAF Champions' Cup (Pohár majstrov CONCACAF). Súťaž bola pôvodne vytvorená ako možné opatrenie na vstup do juhoamerického Copa Libertadores, súťaže organizovanej CONMEBOL. Súťaž mala počas svojej existencie niekoľko rôznych formátov. Spočiatku sa zúčastnili iba šampióni severoamerických líg. Prvý ročník sa odohral v sezóne 1962 a víťazom sa stala CD Guadalajara.

Po vytvorení Major League Soccer mala súťaž 12 tímov z toho po štyri tímy mala práve MLS a Liga MX, zvyšné miesta doplnili tímy zo strednej Ameriky a z Karibiku. Od sezóny 2002 mal turnaj 16 tímov.

V rokoch 20082023 sa turnaj nazýval CONCACAF Champions League (Liga majstrov CONCACAF).

Vo februári 2021 CONCACAF oznámila zásadnú zmenu vo formáte turnaja, ktorá zahŕňala až 50 tímov a regionálnu skupinovú fázu. Dvadsať tímov zo Severnej Ameriky, dvadsať zo Strednej Ameriky a desať z Karibiku by bolo rozdelených do skupín po piatich a celkovo by do vyraďovacej fázy postúpilo 16 tímov. Tento formát bol opustený a nikdy nebol použitý.

V septembri toho istého roku CONCACAF oznámil rozšírenie turnaja, ktorý sa má začať v roku 2024. Turnaj si zachová vyraďovací formát používaný od roku 2018, ale teraz bude pozostávať z piatich kôl a zúčastní sa ho 27 tímov. Už sa nebude hrať skupinová fáza a hrať sa bude iba play-off. Do prvého kola vstúpi 22 klubov pričom víťazi MLS, Ligy MX, Leagues Cupu, Stredoamerického poháru a Karibského poháru sa kvalifikujú priamo do osemfinále.

 Súťažný formát 
Každé súťažné kolo pozostáva zo série dvoch zápasov doma a vonku. V prípade, že po oboch zápasoch je stav nerozhodný použije sa Pravidlo vonkajších gólov. Ak pravidlo vonkajších gólov neurčí víťaza odohrá tak rozhodne predĺženie alebo penaltový rozstrel.

 Víťazi 
Severoamerickú Ligu majstrov vyhralo dokopy 29 tímov z toho 14 tímov vyhralo túto súťaž viac než raz. Mexické kluby dominujú v tejto súťaži, keď získali 39 titulov. Tímy z MLS doposiaľ vyhrali túto súťaž trikrát.

 Podľa klubov 
+KlubPočet titulovVíťazne roky Club América71977, 1987, 1990, 1992, 2006, 2015, 2016 Cruz Azul61969, 1970, 1971, 1996, 1997, 2014 Pachuca62002, 2007, 2008, 2010, 2017, 2024 Monterrey52011, 2012, 2013, 2019, 2021 Saprissa31993, 1995, 2005 UNAM31980 , 1982 , 1989 Transvaal21973, 1981 Toluca21968, 2003 Alajuelense21986, 2004 Defence Force21978a, 1985 Olimpia21972, 1988 CD Guadalajara21962, 2018 Atlante21983, 2009 Club León12023 Seattle Sounders FC12022 Tigres UANL12020 Los Angeles Galaxy12000 Club Necaxa11999 D.C. United11998 Cartaginés11994 Club Puebla11991 Violette11984 FAS11979 Comunicaciones11978a Leones Negros UdeG11978a Águila11976 Municipal11974 Atlético Español11975 Alianza11967 Racing11963
Legenda

 a - Zdieľaný titul

 Podľa krajiny 
+KrajinaTituly39a633222a2a2
Legenda
 a - Zdieľaný titul

 Referencie 

 Externé odkazy 
 Oficiálna stránka

 Zdroj 

Kategória:Futbalové súťaže v Severnej Amerike